CELEX: 32016R0907
Language: el
Date: 2016-06-09
Title: Κανονισμός (ΕΕ) 2016/907 του Συμβουλίου, της 9ης Ιουνίου 2016, για την κατάργηση του κανονισμού (ΕΚ) αριθ. 174/2005 για την επιβολή περιορισμών στην παροχή βοήθειας που συνδέεται με στρατιωτικές δραστηριότητες στην Ακτή Ελεφαντοστού και του κανονισμού (ΕΚ) αριθ. 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή Ελεφαντοστού

10.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 153/1
            
         ΚΑΝΟΝΙΣΜΌΣ (ΕΕ) 2016/907 ΤΟΥ ΣΥΜΒΟΥΛΊΟΥ
   της 9ης Ιουνίου 2016
   για την κατάργηση του κανονισμού (ΕΚ) αριθ. 174/2005 για την επιβολή περιορισμών στην παροχή βοήθειας που συνδέεται με στρατιωτικές δραστηριότητες στην Ακτή Ελεφαντοστού και του κανονισμού (ΕΚ) αριθ. 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την απόφαση (ΚΕΠΠΑ) 2016/917 του Συμβουλίου της 9ης Ιουνίου 2016 για την κατάργηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού (1),
   Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στις 28 Απριλίου 2016, το Συμβούλιο Ασφαλείας των Ηνωμένων Εθνών ενέκρινε την απόφαση του Συμβουλίου Ασφαλείας των Ηνωμένων Εθνών 2283 (2016) με την οποία τερματίζονται άμεσα όλες οι κυρώσεις των ΗΕ κατά της Ακτής Ελεφαντοστού.
            
         
               (2)
            
            
               Στις 29 Οκτωβρίου 2010, το Συμβούλιο κατήργησε της κοινή θέση 2004/852/ΚΕΠΠΑ (2).
            
         
               (3)
            
            
               Στις 9 Ιουνίου 2016 το Συμβούλιο κατήργησε την απόφαση 2010/656/ΚΕΠΠΑ (3).
            
         
               (4)
            
            
               Οι κανονισμοί του Συμβουλίου (ΕΚ) αριθ. 174/2005 (4) και (ΕΚ) αριθ. 560/2005 (5) θα πρέπει, επομένως, να καταργηθούν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 174/2005 και ο κανονισμός (ΕΚ) αριθ. 560/2005 καταργούνται.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 9 Ιουνίου 2016.
      
         
            Για το Συμβούλιο
         
         
            Ο Πρόεδρος
         
         G.A. VAN DER STEUR
      
   
   
      (1)  Βλ. σελίδα 38 της παρούσας Επίσημης Εφημερίδας.
   
      (2)  Κοινή θέση 2004/852/ΚΕΠΠΑ του Συμβουλίου της 13ης Δεκεμβρίου 2004 σχετικά με περιοριστικά μέτρα κατά της Ακτής Ελεφαντοστού (ΕΕ L 368 της 15.12.2004, σ. 50).
   
      (3)  Απόφαση 2010/656/ΚΕΠΠΑ του Συμβουλίου της 29ης Οκτωβρίου 2010 σχετικά με την ανανέωση των περιοριστικών μέτρων κατά της Ακτής Ελεφαντοστού (ΕΕ L 285 της 30.10.2010, σ. 28).
   
      (4)  Κανονισμός (ΕΚ) αριθ. 174/2005 του Συμβουλίου της 31ης Ιανουαρίου 2005 για την επιβολή περιορισμών στην παροχή βοήθειας που συνδέεται με στρατιωτικές δραστηριότητες στην Ακτή του Ελεφαντοστού (ΕΕ L 29 της 2.2.2005, σ. 5).
   
      (5)  Κανονισμός (ΕΚ) αριθ. 560/2005 του Συμβουλίου, της 12ης Απριλίου 2005, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (ΕΕ L 95 της 14.4.2005, σ. 1).